Miki Roqué

Miguel ”Miki” Roqué Farrero (8. heinäkuuta 1988 Tremp, Lleidan maakunta, Espanja – 24. kesäkuuta 2012) oli espanjalainen jalkapalloilija, hän oli pelipaikaltaan puolustaja.

Roqué pelasi juniorina Lleidassa, josta hän siirtyi englantilaiseen Liverpooliin kesällä 2005. Hän oli voittamassa nuorten FA Cupia kaudella 2005–2006. Debyyttinsä Liverpoolin edustusjoukkueessa hän teki 5. joulukuuta 2006 Mestarien liigan ottelussa turkkilaista Galatasarayta vastaan. Vuosina 2007–2009 hän pelasi lainalla Oldham Athleticissä, Xerezissä ja Cartagenassa.

Liverpoolin vapautettua Roquén kesällä 2009 hän siirtyi Real Betisiin.

Roque kuoli kesäkuussa 2012 lantiosyöpään.

Lähteet

Aiheesta muualla 
 Miki Roquén tilastot BDFutbol-sivustolla 

Espanjalaiset jalkapalloilijat
Katalonialaiset jalkapalloilijat
Vuonna 1988 syntyneet
Vuonna 2012 kuolleet